Newcastle, Noord-Ierland

Newcastle is 'n klein kusdorp in die Noord-Ierse graafskap Down met 'n bevolking van 7 444 volgens die sensus van 2001. Die nedersetting, wat administratief aan die Distriksraad vir Newry, Mourne en Down behoort, staan veral bekend vir sy buitengewone ligging aan die Ierse See en aan die voet van die Mourne Mountains, die bergreeks met die hoogste piek in Noord-Ierland, Slieve Donard.

duimnael|links|'n Uitsig oor die Mourne Mountains se hoogste piek, Slieve Donard, en Newcastle vanuit Murlough-strand
duimnael|links|Sandduinlandskap in die Murlough-natuurreservaat, net buite Newcastle
duimnael|links|Uitsig oor Newcastle vanuit Donard Forest
Toeristeaantreklikhede in die gebied sluit naas Newcastle se seepromenade en sandstrand die Royal County Down Golf Club en die Murlough-natuureservaat in, die grootste sandduinhabitat in die Verenigde Koninkryk.

Nadat miljoene pond aan die opgradering van plaaslike fasiliteite bestee is, het Newcastle begin om homself as activity resort te bemark. Sukses is onder meer behaal met die plaaslike Halloween-feesviering wat intussen 'n karnavalagtige karakter gekry het.

 Eksterne skakels 

 The Guardian, 8 Augustus 2014: Let's Move to Newcastle, County Down

Kategorie:Nedersettings in Noord-Ierland